
ประกาศเทศบาลตำบลนาบอน
เรื่อง   ยกเลิกการสอบราคาซื้อรถบรรทุก(ดีเซล)
................................

 

ตามประกาศเทศบาลตำบลนาบอน  ลงวันที่ 12 มีนาคม 2552   ได้ประกาศสอบราคา 
ซื้อรถบรรทุก(ดีเซล)  ขนาด 3 ตัน  6  ล้อ   เครื่องยนต์ดีเซลไม่น้อยกว่า 130 แรงม้า   น้ำหนักของรถรวมน้ำหนักบรรทุก(G.V.W.) ไม่ต่ำกว่า 5,000 กิโลกรัม  พร้อมกระบะ   จำนวน 1 คัน    ในวงเงินงบประมาณ709,968 บาท (-เจ็ดแสนเก้าพันเก้าร้อยหกสิบแปดบาทถ้วน-)   นั้น


เนื่องจากเทศบาลตำบลนาบอนไม่ได้ปฏิบัติ ตามพระราชบัญญัติเทศบาล  พ.ศ.2496 แก้ไขเพิ่มเติมถึง(ฉบับที่ 12) พ.ศ.2546 ข้อ 67 ทวิ  กำหนดว่า การจ่ายเงินตามมาตรา 67(8) และการจ่ายเงินเพื่อการลงทุนเทศบาลจะกระทำได้เมื่อได้รับความเห็นชอบจากสภาเทศบาลและผู้ว่าราชการจังหวัดอนุมัติแล้ว    ดังนั้น เพื่อปฏิบัติให้ไปไปตามระเบียบดังกล่าว และเพื่อประโยชน์ของทางราชการ 
จึงขอยกเลิกประกาศสอบราคาซื้อรถบรรทุก(ดีเซล)   ตามประกาศสอบราคาซื้อลงวันที่ 12 มีนาคม 2552  
จึงประกาศมาเพื่อทราบโดยทั่วกัน

ประกาศ  ณ  วันที่  23  เดือน  มีนาคม   พ.ศ. 2552
ยุทธศักดิ์   พัฒนเกษตรวงศ์
(นายยุทธศักดิ์  พัฒนเกษตรวงศ์)
   นายกเทศมนตรีตำบลนาบอน

